Jottányit se gyengült a szíriai orosz hadsereg | 24.hu
2016. 04. 15. 18:58	Az oroszok azt mondták, jelentősen csökkentik a szíriai erejüket. Nem ez történt: a vadászgépeket harci helikopterekre cserélték.	Korábban a témában:
Az orosz katonai kontingens Szíriában ütőképesebb mint korábban, annak ellenére, hogy Vlagyimir Putyin orosz elnök a múlt hónapban az ottani erők csökkentését jelentette be – derül ki a Reuters pénteki elemzéséből. A Szíriában állomásozó orosz haderő kevesebb harci repülőgéppel rendelkezik a bejelentés óta, viszont növelték a harci támadó helikopterek számát, amik a Moszkvával szövetséges szír kormánycsapatok számára képesek közvetlen légi támogatást nyújtani.
A Reuters nyilvánosan elérhető adatokra hivatkozva beszámol arról is, hogy az orosz utánpótlási szállítmányok száma nem csökkent a Latakia tartományban lévő Hmeimim katonai támaszpontra, illetve a “Szíria Expressz” nevű tengeri útvonalon a tartuszi kikötőben működő orosz haditengerészeti létesítménybe. Emellett orosz utászcsapatokat irányítottak az Iszlám Államtől március végén visszafoglalt Palmürába, illetve Moszkva korábban elismerte, hogy orosz különleges alakulatok (Specnaz) is működnek Szíriában.
Ugyanakkor az oroszok ereje
A Reuters szerint az elmúlt hetek során további csapatokat és készleteket szállítottak Szíriába. Az orosz légierő egyik Il-76-os szállítórepülője december óta havi két alkalommal fordul meg Szíriában. Az Il-76 145 ember és 50 tonna rakomány szállítására képes. Az orosz légierő egyik ezredese a Reutersnek elmondta: ilyen típusú repülők szállítottak nehéz járműveket, köztük harci helikoptereket Szíriába, hogy a merevszárnyú repülők kivonása mellett növeljék a forgószárnyasok számát.
Eltávolítottunk néhány repülőgépet és növeltük a helikopterek számát. Nincs szükség tömeges bombázásokra a tűzszünet alatt. A helikopterek alacsonyabban repülnek és jobban megfigyelhetik a területet.
Az IHS Jane’s elemzői szerint több mint 30 orosz helikopter állomásozik a Sajrát támaszponton, délkeletre Homsztól. “Ami a forgószárnyasokat illeti, az jelentősen ütőképesebb erőt képvisel, mint korábban” – mondta de Larrinaga. Hozzátette:
Már nem annyira az ostromlott városokat bombázzák, hogy kiűzzék onnan a lázadókat, inkább igyekeznek támogatni egy mozgékonyabb, manőverezőbb stílusú hadviselést. Mivel Bassár el-Aszad szír elnök erőinek taktikai szerepe illetve célkitűzései megváltoztak, úgy az orosz támogatás módszertanának is meg kellett változnia.
Lopott holland festmények bukkantak fel Ukrajnában
Durva földrengés rázta meg Japánt	×